panserøgler
Panserøgler er en fællesbetegnelse for en gruppe af planteædende dinosaurer. De bedst kendte dinosaurer i denne gruppe er de svært pansrede ankylosaurere og stegosaurere.
Fælles for panserøglerne er, at de i skindet har forbenede plader og udvækster, der løber i rækker ned langs ryggen og siderne. Hos nogle var halen udviklet til et forsvarsvåben enten med lange pigge eller massive knogleudvækster. Pansringen bestod hos de tidlige former havde af flade benplader, som lå i skindet, mens den hos de mere udviklede former blev til lange pigge og plader.
De var langsomme planteædere, og deres forben var typisk kortere end deres bagben, især hos stegosaurerne. Panserøglerne havde alle en relativt lille hjerne i forhold til deres kropsstørrelse.